Up-180/99
Datum: 2001-03-05T00:00:00.000+01:00
ecli: ECLI:SI:USRS:2001:Up.180.99
vrsta: posamični akt
zadeva: ustavna pritožba
objavljeno: Neobjavljeno | 05.03.2001
dokument: US20666
akt: Ustavna pritožba A. A. zoper sodbo Vrhovnega sodišča št. II Ips 288/98 z dne 25. 3. 1999 v zvezi s sodbo Višjega sodišča v Ljubljani št. II Cp 789/97 z dne 18. 2. 1998 in sodbo Okrožnega sodišča v Ljubljani št. II P 597/95 z dne 11. 2. 1997
resitev: zavrženje
izrek: Ustavna pritožba A. A. zoper sodbo Vrhovnega sodišča št. II Ips 288/98 z dne 25. 3. 1999 v zvezi s sodbo Višjega sodišča v Ljubljani št. II Cp 789/97 z dne 18. 2. 1998 in sodbo Okrožnega sodišča v Ljubljani št. II P 597/95 z dne 11. 2. 1997 se zavrže.
stavek: Na podlagi 6. člena Zakona o Ustavnem sodišču (Uradni list RS, št. 15/94 - ZUstS) v zvezi s 94. in 95. členom Zakona o pravdnem postopku (Uradni list RS, št. 26/99 - ZPP) mora biti pooblastilo za zastopanje v postopku pred Ustavnim sodiščem posebno (v njem mora biti navedeno, da je dano za zastopanje pred Ustavnim sodiščem oziroma za postopek z ustavno pritožbo) in novo (izvirati mora iz časa, ko je nastala pravica za vložitev ustavne pritožbe).
odlocitev: sklep
geslo: Neupravičena oseba kot vlagatelj ustavne pritožbe.
podlaga: Zakon o pravdnem postopku (ZPP), 94., 95. čl.

Zakon o Ustavnem sodišču (ZUstS), 3. al. 1. odst. 55. čl.
datum_vloge: 1999-07-11T22:00:00.000Z
datum_odlocitve: 2001-03-04T23:00:00.000Z

# Up-180/99-6

5. 3. 2001

S K L E P

Ustavno sodišče je v postopku za preizkus ustavne pritožbe A. A., odvetnice v Ž. na seji senata dne 5. marca 2001 s k l e n i l o :

Ustavna pritožba A. A. zoper sodbo Vrhovnega sodišča št. II Ips 288/98 z dne 25. 3. 1999 v zvezi s sodbo Višjega sodišča v Ljubljani št. II Cp 789/97 z dne 18. 2. 1998 in sodbo Okrožnega sodišča v Ljubljani št. II P 597/95 z dne 11. 2. 1997 se zavrže.

---

## O b r a z l o ž i t e v

Odvetnica je dne 12. 7. 1999 v imenu B. B. vložila ustavno pritožbo zoper izpodbijane odločbe, s katerimi so sodišča zaradi zastaranja zavrnila tožbeni zahtevek B. B. za plačilo odškodnine 6.300.000 SIT.

Ustavni pritožbi je odvetnica priložila splošno pooblastilo za zastopanje. Na podlagi 6. člena Zakona o Ustavnem sodišču (Uradni list RS, št. 15/94 - v nadaljevanju ZUstS) v zvezi s 94. in 95. členom Zakona o pravdnem postopku (Uradni list RS, št. 26/99 - ZPP) mora biti pooblastilo za zastopanje v postopku pred Ustavnim sodiščem posebno (v njem mora biti navedeno, da je dano za zastopanje pred Ustavnim sodiščem oziroma za postopek z ustavno pritožbo) in novo (izvirati mora iz časa, ko je nastala pravica za vložitev ustavne pritožbe).

Ustavno sodišče je zato odvetnico na podlagi drugega odstavka 54. člena ZUstS z dopisom z dne 12. 2. 2001 pozvalo, naj v roku osmih dni predloži veljavno - posebno pooblastilo za zastopanje pritožnika v postopku z ustavno pritožbo pred Ustavnim sodiščem. Opozorilo jo je tudi na posledice, če vloge v postavljenem roku ne bo dopolnila.

Ker odvetnica posebnega pooblastila ni predložila in ker sama ni tista, ki bi ji bila z izpodbijanimi posamičnimi akti kršena človekova pravica ali temeljna svoboščina, je Ustavno sodišče ugotovilo, da je ustavno pritožbo vložila neupravičena oseba.

Ker ustavne pritožbe ni vložila upravičena oseba, jo je Ustavno sodišče zavrglo.

Senat Ustavnega sodišča je ta sklep sprejel na podlagi tretje alinee prvega odstavka 55. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.

Predsednik senata:

dr. Lojze Ude